OpenLLM-France/wikimedia huggingface dataset:
# Hodori

Hodori (koreeraz: 호돌이) 1988ko Seulgo Udako Olinpiar Jokoetako maskota ofiziala izan zen, Hego Korean.
Tigre liraindua, Kim Hyunek diseinatu zuen, tigre adiskidetsu bat bezala, korear herriaren, tradizio abegitsu eta adiskidetsuak irudikatzen dituena, eta, Hodori izena, publikoak bidalitako 2.295 iradokizunen artean aukeratua izan zen.
"Ho" silaba, koreerazko tigre hitzetik dator ("horangi", koreeraz 호랑이) eta "dori", koreeraz umeentzako erabiltzen den txikigarri bat da.
"Hosuni" izeneko tigre eme bat ere egon zen, baina ez zen askorik erabili.
"Hodori" taekwondoko demostrazioko Talde Nazionalaren izena ere bada, Hodori tigrea ere erabiltzen duena, bere ikur bezala.

## Kanpo estekak

* Datuak: Q495163
* Multimedia: Hodori / Q495163
# Higuemota

Higuemota edo Ana de Guevara ( - 1509) tainoen printzesa, amerindiar emakume bat izan zen. Bera eta bere gizonaren arteko ezkontza, amerindiar eta europar baten arteko lehena izan zen.

## Bizitza
### Ezkontza

Guevara eta Higuemota 1500. urtean “maitemindu” eta ezkondu ziren. Handik aurrera Ana de Guevara izena hartu zuen –edo hartu arazi zioten–. Amerindiar eta europar baten arteko lehen ezkontza izan zen. Kolon anaiek ez omen zuten ezkontza begi onez ikusi eta Guevara atxilotu zuten. Haserre, euskal jatorriko itsasgizonak kolondarren aurka altxa ziren, Guevararen lehengusu Adrian Muxika buru zutela. Matxinada gogor itzali zuten, Muxika atxilotuta eta exekutatuta.

#### Ezkontzarekiko jarrerak

Baina ez dirudi Muxikak bizia soilik lehengusuaren maitasun harremana defendatzeagatik eman zuenik. Bigarren espedizioan, 1497an, Muxika eta beste batzuk Bartolome Kolonen aurka matxinatu ziren eta, ez zen hura urte haietan konkistatzaileen buruzagiek izan zuten barne oposizio bakarra.
Higuemotaren ama Anacaonak ezkontzaz zeukan iritzia ere ez dago garbi. Zenbait iturrik diote berak bultzatu zuela ezkontza, konkistatzaileek zuten jakinduria miresten baitzuen. Hasieran hori hala izan balitz ere, europarren gehiegikeriaren aurka egiten ahaleginduko zen gero erregina, baita larrutik ordaindu ere.
Beraz, ezagun da Higuemotaren ama eta alaba konkistatzaileen aurka borrokatu zirela, baina ezer gutxi jakin da printzesaren beraren jarreraz.

### Heriotza

Kronikalariek –beti ere konkistatzaileen aldekoek– Higuemotaz aipatzen duten kontu urrietako bat da printzesa “minak hil” zuela 1509an, sei urte lehenago senarraren heriotzak eragindako minak. Baina ez dute esaten haren ama urte berean urkatu izanak eragina izan zuela.

### Ondorengoak

1522an, Hispaniolan, Guarocuya kazikea eta haren emazte Mencia de Guevarak konkistatzaileen aurka altxa ziren eta 11 urtez borrokan aritu ondoren bertakoen eta konkistatzaileen arteko lehen hitzarmena sinatzea lortu zuten. Menciak aita Hernando de Guevara euskal itsasgizona zuen, Kolonen lehen espediziotan uhartera iritsitakoa; ama, berriz, Higuemota printzesa, Jaraguako Anacaona buruzagiaren alaba.

## Genealogia

Zuhaitz genealogikoa :
Caonabo
Higuemota
Mencia Gebara
Anacaona :

## Erreferentziak

* ↑ Irazustabarrena, Nagore. (2018ko martxoaren 04a). «Zer minek hil zuen Higuemota?» Argia CC-BY-SA lizentzia.
* Datuak: Q50318782
# Higuera de la Serena

Higuera de la Serena Badajozko udalerria da, La Serena eskualdean dagoena.
2009ko urtarrilaren 1eko erroldaren arabera 1.043 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1446402
* Multimedia: Higuera de la Serena / Q1446402
# Higuera de Albalat

Higuera de Albalat Cáceresko probintziako udalerria da. 2007ko erroldaren arabera 108 biztanle zituen 40,54 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* Datuak: Q1647875
* Multimedia: Higuera de Albalat / Q1647875
# Higuera de Llerena

Higuera de Llerena Badajozko udalerria da, Campiña Sur eskualdean dagoena.
2009ko urtarrilaren 1eko erroldaren arabera 353 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1447635
* Multimedia: Higuera de Llerena / Q1447635
# Higuera de las Dueñas

Higuera de las Dueñas Ávilako udalerria da, Valle de Tiétar eskualdean dagoena.
2009ko urtarrilaren 1eko erroldaren arabera 328 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1632728
* Multimedia: Higuera de las Dueñas / Q1632728
# Higuera de la Sierra

Higuera de la Sierra Huelvako probintzian dagoen udalerri andaluziarra da. 620 m-ko altueran eta Huelvatik 119 km-tara kokaturik, 2007ko datuen arabera 1.392 biztanle zituen 24 km²-tan banaturik.

## Kanpo estekak

* (Gaztelaniaz) Higuera de la Sierrako udalaren webgunea
* Datuak: Q1615134
* Multimedia: Higuera de la Sierra / Q1615134
# Higrotermometro

Higrotermometro edo termohigrometro batek tenperatura (normalean °C-etan) eta hezetasun erlatiboa (% saturazioaren atalasean) neurtzen duen tresna elektroniko bati egiten dio erreferentzia. Neurriak egokitutako zundekin egiten dira, ziurrenik distantzia batean.

## Kanpo estekak

* Datuak: Q3523873
# Higuera de Calatrava

Higuera de Calatrava Jaéngo udalerria da, Comarca Metropolitana de Jaén eskualdean dagoena.
2008ko urtarrilaren 1eko erroldaren arabera 661 biztanle zituen.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1657580
* Multimedia: Higuera de Calatrava / Q1657580
# Higuera de Vargas

Higuera de Vargas Badajozko udalerria da, Llanos de Olivenza eskualdean dagoena.
2009ko urtarrilaren 1eko erroldaren arabera 2.154 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) [ Udalaren webgunea.]
* Datuak: Q929743
* Multimedia: Higuera de Vargas / Q929743
# Higuera la Real

Higuera la Real Badajozko udalerria da, Sierra Suroeste eskualdean dagoena.
2009ko urtarrilaren 1eko erroldaren arabera 2.474 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q953685
* Multimedia: Higuera la Real / Q953685
# Harategi Zahar kalea

Harategi Zahar :
| Bilbo, Zazpikaleak ||
| Harategi Zahar kalea ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Harategi Zahar Harategi Zahar Harategi Zahar ||
| Koordenatuak: | 43°15′23.36″N 2°55′29.04″W﻿ / ﻿43.2564889°N 2.9247333°W﻿ / 43.2564889; -2.9247333 |
Harategi Zahar Bilboko Zazpikaleetatik bosgarrena da, San Anton elizatik zenbatzen hasita. Horrenbestez, Belostikale eta Barrenkale artean dago.
Erribera kalean hasten da, Erriberako merkatuaren mutur batean, eta Donejakue katedralaren enparantzan amaitzen da.
Julen Gabiria idazleak 2005ean kaleari buruz istorio bat argitaratu zuen bere blogean (ikus kanpo loturak).

## Kanpo estekak

* "Belostikale I" Julen Gabiria
* Datuak: Q12258890
* Multimedia: Calle Carnicería Vieja / Q12258890
# Harategia (Carracci)

Harategia Annibale Carracciren bi margolan ospetsuak dira. 1580-1585 artean eginak,gai berearen interpretazio desberdinak dira. Gaur egun bat Oxfordeko Christ Church Picture Galleryn eta bestea Kimbell Arte Museoan, Texasko Fort Worth hirian ikus daiteke. Izadi hilen generokoa Barrokoko margolan hauek eszena zehastasun handiekin erakusten dute.

## Deskribapena

Lanean, Annibale Carracci-k, Boloniako harategi batean egiten diren jarduerak erabateko sinesgarritasunaz deskribatzen ditu. Eszenan bost pertsonak ikusten dira. Lehen planoan, behealdean, arkume bati burua mozteko zorian dagoen gazte bat irudikatzen da; beste bat, berriz, zekor bat kakoan zintzilikatzen ahalegintzen da; mutila gorputza eta burua ahaleginean bihurrituz erakusten da. Erdian, mostradorearen atzean, harakin bat dago, salmahaian txahal-xerrak bikain jartzen dituena. Azkenik, harakin beterano batek, mantal zuria jantzita, haragia pisatzeko erabiltzen den balantzari eusten dio, eta bezeroak, berriz, aukeratutako haragia ordaintzeko dirua bilatzen du poltsan. Pintatutako irudiek ez dute ezer arruntik, nahiz eta tradizionlaki harategiak gustu txarreko negoziotzat hartzen diren.

## Erreferentziak

* ↑ https://www.museodelprado.es/aprende/enciclopedia/voz/carracci-annibale/c43ec395-bc1a-4806-b378-171b5b2691fb
* ↑ https://www.chch.ox.ac.uk/visit/picture-gallery/our-collections
* ↑ https://web.archive.org/web/20120204065423/http://www.artehistoria.jcyl.es/genios/cuadros/3066.htm

## Kanpo estekak

* Datuak: Q1221070
# Harbach

Harbach Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 544 biztanle zituen 5,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567623
* Multimedia: Harbach (Landkreis Altenkirchen) / Q567623
# Harategi kantoia (Gasteiz)

Harategi kantoia Gasteizko Alde Zaharrareko kantoi bat da.

## Kokapena

Alde Zaharraren mendebaldeko mendi-magalean dago. Jesusen Zerbitzarien kalean hasten da eta Frai Zacarias Martinez kaleraino iristen da, Errementari, Zapatari eta Hedegile kaleak zeharkatu eta gero.

## Luzera

127 metroko luzera du eta desnibela 24 metrokoa da. Ez dauka ataririk.

## Trafikoa

Beheko zatiak soilik oinezkoentzat dira; goikoa, Hedegile kaletik Frai Zacarias Martinez kalera doana, trafikorako irekita dago.

## Horma-irudiak

Kantoi honetan daude Eskuz esku horma irudiak, 2010. urtean egin ziren.
* Eskuz Esku.
* Eskuz Esku (Mosaikoa).
* Eskuz Esku.

## Ondasun nabarmenak

* Gasteizko harresia
* Errementari kalea, 88

## Kanpo estekak

* Datuak: Q56752459
* Multimedia: Cantón de las Carnicerías, Vitoria-Gasteiz / Q56752459
# Haravesnes

Haravesnes Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 45 biztanle zituen.

## Demografia
### Biztanleria

2007an Haravesnes udalerrian erroldatutako biztanleak 45 ziren. Familiak 20 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 29 etxebizitza zeuden, 20 familiaren etxebizitza nagusia ziren, 7 bigarren erresidentzia ziren eta 2 hutsik zeuden. Etxebizitza guzti hauek 29etxeak ziren. 20 etxebizitza nagusietatik 19 bere jabearen bizilekua ziren eta 1 alokairuan okupaturik zegoen; 3 etxek hitu gela zituzten, 4 etxek lau zituzten eta 13 etxek bost zituzten. 15 etxek euren parking plaza propioa zuten azpian. 10 etxetan ibilgailu bat zegoen eta 6 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Haravesnes udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 0 | 70-74 | 4 |
| 4 | 65-69 | 0 |
| 4 | 60-64 | 0 |
| 0 | 55-59 | 0 |
| 0 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 0 |
| 4 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 26 ziren, horien artean 18 aktiboak ziren eta 8 inaktiboak ziren. 18 pertsona aktiboak lanean(9 gizon eta 9 emakume) zeuden.. 8 pertsona inaktiboetatik 3 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2009an norbanakoentzat zegoen zerbitzu bakarra ibilgailuen konpontzeko eta nekazaritza tresnetako lantokia zen.
2000. urtean Haravesnes udalerrian 3 nekazaritza-ustiategi zeuden, 237 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q910906
* Multimedia: Haravesnes / Q910906
# Hierangela

Hierangela Gelechiidae familiako tximeleta genero bat da. Bere espezie tipoa Hierangela erythrogramma da.

## Espezieak

| Espeziea | Irudia | Egoera |
| Hierangela doxanthes | | daturik gabe |
| Hierangela erythrogramma | | daturik gabe |

## Kanpo estekak

* Datuak: Q5753061
# Hierapolis

Hierapolis (antzinako grezieraz: Ἱεράπολις; euskaraz: «Hiri Sakratua») Frigiako antzinako hiri helenistiko bat da, gaur egun hondakinetan dagoena. Gaur egungo Pamukkalen kokatua, bere hondakin arkeologikoengatik, UNESCOk 1998an Gizateriaren Ondare izendatu zuen. Eumenes II.ak k. a. 180 inguruan ezarri eta 17an, Tiberioren erregealdian, lurrikara baten ondorioz desagertu zen. II. eta III. mendeetan berreraiki zuten. 1354an, beste lurrikara batek eraitsi zuen.

## Erreferentziak

* ↑ Scheffel, Richard L., ed. Natural Wonders of the World. Reader's Digest Association, Inc, 286 or. ISBN 978-0-89577-087-5..

## Kanpo estekak

* Datuak: Q7428276
* Multimedia: Hierapolis / Q7428276
# Hierakon

Hierakon (grezieraz Ἱεράκων) antzinako hiri gotortu baten izen greziarra da, antzinako Per-Nemty egiptoarra, Goi Egiptoko XII. nomoko hiriburua, Nilo ibaiaren ekialdeko ibarrean zegoena, orain, El-Ataula herrixka dagoen tokian.
Erromatar Inperioaren garaian, bertan izan zuen egoitza Lusitaniar lehen kohorte laguntzaileak. Alabastrites mendiaren mendebaldeko muturra eta Likopolis hiriaren arteko erdi bidean zegoen

## Hondar arkeologikoak

Nemty "Ibiltaria" jainko gerlariaren tenpluaren hondarrak

## Kanpo estekak

* Datuak: Q2373796
* Multimedia: Pr nmty / Q2373796
# Hierakonpolis

Hierakonpolis (antzinako grezieraz: Ἱεράκων πόλις, Hierakōn polis) edo Nekhen ("gotorlekua"), egun Kom el-Ahmar (arabieraz: الكوم الأحمر‎, "muino gorria"), Egipto Garaiko III. nomoko hiriburua izan zen.
Aro aurredinastikotik, Goi Egiptoko hiriburua izan zen, eta bertatik abiaut zen Egiptoko lehen faraoitzat hartzen den Narmer, bi lurrak, Egipto, alegia, batzeko. Egiptoko Inperio Berriaren garaian, hiriburua, Eleithyaspolis izatera pasa zen.
Hierakonpolis, Horus jainkoaren gurtzaren gunea izan zen, lehen dinastietako erregeen jainko zaindaria, erregea bera, Horusen lurreko manifestazioa zelarik. Horusek, Niloren ibarraren alde emankorra ordezkatu zuen, eta Sethek, idorra, basamortua, alegia.

### Hierakonpolis eta egiptoar zibilizazioaren aurrekariak

Lehen gune proto-estatalak, Niloren ibarrean, honako toki hauetan agertzen dira: Hierakonpolis, Naqada eta Abidosen (Naqada IIc-d K.a. 3400-K.a. 3200).
Hierakonpolis inguruan aurkitu dira tenplu primitiboen aurrekariak, Nilo ibaiaren ibarreko biztanleen txabola apalak imitatzen zituztenak.
Narmerren Paletak jada erakusten ditu hieroglifoak, egiptoar hieroglifoekin idatzitako lehen testu ezagunak, Abidosen grabatu ziren arren.

## Hondar arkeologikoak

Hierakonpoliseko hondar arkeologiko garrantzitsuenak honako hauek dira:
* 100 Hilobia delakoa, Naqada II edo Gerzear garaikoa, bere margo muralagatik ospetsua, XIX. mendearen amaieran aurkitua eta gaur egun suntsitua dagoena, non nabigazio, ehiza eta borroka eskenak irudikatzen diren.
* Khasekhemuyren barruti erraldoia
* Horus jainkoaren tenplua Hierakonpolisen, non exbotu ugari utzi ziren, irudi historikoekin apaindutako errege mazo ospetsuak barne, horietatik, hemen aurkitutako bostak baino ezagutzen ez direlarik.
Gordailu Nagusian, Quibellek eta Greenek (1898) honako hauek aurkitu zituzten.
* Horus Eskorpioi II.aren mazoa, erregeak, dirudienez, Behe Egiptoren aurka lortutako garaipena irudikatzen duena.
* Narmerren Paleta, Gardinerren arabera, nazio bikoitzaren batasuna irudikatzen duena eta Deltako bere etsaien aurkako garaipena ospatzen duena.
* Jasejemuyren bi eseritako estatua, Behe Egiptoren aurka lortu zuen garaipena erregistratzen duten inskripzioekin.
Hierakonpoliseko eraikinen hondakinen artean, garai eta aro guztietako objektuak aurkitu dira, Kairoko Egiptoar Museoan dagoen Horus irudikatzen duen VI. dinastiako urre eta obsidianazko belatz buru bat bezala.

## Kanpo estekak

* (Ingelesez)Hierakonpolis
* Datuak: Q278988
* Multimedia: Hierakonpolis / Q278988
# Hierarkia

Hierarkia zenbait elementu mailaz sailkatzen dituen egitura bat da. Terminoa hainbat arlotan erabiltzen bada ere, bereziki erakundeetan erabiltzen da, aginte nahiz ardura ezberdinak dituzten pertsonek eratzen duten antolakuntza modua izendatzeko.

## Kanpo estekak

* Hierarkia, Gizapedian.
* Datuak: Q188619
* Multimedia: Hierarchy / Q188619
# Hieratita

Hieratita]] =

## Ezaugarriak

Hieratita haluro mineralaren formula kimikoa hau da: ${\ce {K2[SiF6]}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Hieratite: Mineral information, data and localities.» www.mindat.org (Noiz kontsultatua: 12-05-2019).
# Howard (Hego Dakota)

Howard Ameriketako Estatu Batuetako hiri bat da. Miner konderrian dago, Hego Dakota estatuan. 848 biztanle ditu, 2,46889 kilometro koadroko azaleran banatuta.

## Ikus, gainera

* Miner konderria

## Kanpo estekak

* Datuak: Q2089472
* Multimedia: Howard, South Dakota / Q2089472
# Howard (Kansas)

Howard Kansasko hiri bat da. Elk konderrian kokatua dago. 2010ean 687 biztanle zituen, 1,80 kilometro koadrotan banatuta.

## Ikus, gainera

* Elk konderria

## Kanpo estekak

* Datuak: Q2232935
* Multimedia: Howard, Kansas / Q2232935
# Howard (New York)

Howard Ameriketako Estatu Batuetako inkorporatutako herri bat da. Steuben konderrian kokatuta dago, New York estatuan. 1.389 biztanle ditu, 60,77 kilometro koadroko azaleran banatuta.

## Ikus, gainera

* Steuben konderrian

## Kanpo estekak

* Datuak: Q3708348
# How to Get Away with Murder

How to Get Away with Murder estatubatuar dramazko telesaila da, Pete Nowalkek sortutakoa eta Shonda Rhimesek ekoiztua, ABC telebista katean ezagutzera eman zena. Telesaileko pertsonai nagusia Viola Davis da, Filadelfiako unibertsitate arrakastatsu batean Zuzenbidea irakasten duen irakaslea antzezten duelarik. Honek bere burua erailketa konplot batean parte hartzen ikusten du bere ikasleekin batera.
Telesaila 2014ko irailaren 25ean estreinatu zen, eta 2014ko urriaren 9an hamabost kapituluko denboraldia izango zela jakinarazi zen. 2015eko otsailaren 26an telesailak bigarren denboraldi bat izango zuela jakinarazi eta urte hartako irailaren 24an estreinatu zen. 2016ko martxoaren 3an hirugarren denboraldia egongo zela baieztatu, eta hau irailaren 22an estreinatuko da.

## Pertsonaiak

| Aktorea | Pertsonaia | Denboraldia | Denboraldia | Denboraldia |
| Aktorea | Pertsonaia | 1 | 2 | 3 |
| Viola Davis | Annalise Keating | Nagusia | Nagusia | Nagusia |
| Billy Brown | Nate Leahy | Nagusia | Nagusia | Nagusia |
| Alfred Enoch | Wes Gibbins | Nagusia | Nagusia | Nagusia |
| Jack Falahee | Connor Walsh | Nagusia | Nagusia | Nagusia |
| Katie Findlay | Rebecca Sutter | Nagusia | Gonbidatua | |
| Aja Naomi King | Michaela Pratt | Nagusia | Nagusia | Nagusia |
| Matt McGorry | Asher Millstone | Nagusia | Nagusia | Nagusia |
| Karla Souza | Laurel Castillo | Nagusia | Nagusia | Nagusia |
| Charlie Weber | Frank Delfino | Nagusia | Nagusia | Nagusia |
| Liza Weil | Bonnie Winterbottom | Nagusia | Nagusia | Nagusia |
| Conrad Ricamora | Oliver Hampton | Errepikaria | Errepikaria | Nagusia |

## Kanpo estekak

* Webgune ofiziala (Ingelesez)
* Datuak: Q16862534
* Multimedia: How to Get Away with Murder / Q16862534
# How to Have Sex

How to Have Sex 2023ko Molly Manning Walker ingeles zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Tara, Skye eta Em neska gazteek azterketak amaitu dituzte, eta, emaitzarik ez badakite ere, askatasun apur hori ospatzeko, oporretan joango dira Kretako Malia herrira, festa giroagatik ezaguna. Maletan sartu dituzte neonezko koloreak dituzten bikiniak, soineko estuak eta distiraz betetako makillajea, eta astea hondartzaren eta festaren artean banatzeko asmoa dute. Lagun minak dira hirurak, baina urduri daude etorkizunak zer ekarriko ote dien; unibertsitatera joateko ordua gertu dute, eta elkarren laguntasun dinamika kolokan jar liteke. Bidaia ospakizun bat da, baina baita hiruren arteko harremana zaindu eta babesteko aitzakia bat ere.
Festa giro horren erdian dago Tara, taldeko lotsatiena, isilena. Ez du oraindik sexu harremanik izan, eta, lagunen eta gizartearen presioek bultzatuta, bidaia honetan sexu harremanak izatera eramango dute. Esperientzia ez da, ordea, espero bezalakoa izango, eta, gozamenik bilatu gabe gainetik kendu nahi duen zama bat bada ere, Tarak gertatu denarekin nahastuta amaituko du.

## Aktoreak

* Mia McKenna-Bruce: Tara
* Lara Peake: Skye
* Shaun Thomas: Badger
* Samuel Bottomley: Paddy
* Eilidh Loan: Fi
* Enva Lewis: Em
* Laura Ambler: Paige
* Daisy Jelley: Gemma

## Erreferentziak

* 1 2 «Adostasunaren ertzak» Berria 2024-3-13 CC BY-SA 4.0 lizentziapean.

## Kanpo estekak

* Datuak: Q117753851
# How to Marry a Millionaire

How to Marry a Millionaire (euskaraz "Nola Ezkondu Aberats Batekin") 1953ko Jean Negulescok zuzendutako amodiozko komedia film bat da. Betty Grable, Marilyn Monroe, Lauren Bacall, William Powell, David Wayne, Rory Calhoun eta Cameron Mitchell aktoreek antzeztu zuten.
Zoë Akinsen The Greeks Had a Word for It ("Greziarrek Horretarako Hitz Bat Zuten") eta Dale Eunson eta Katherine Alberten Loco antzezlanetan oinarritua dago.
20th Century Fox ekoiztetzeak CinemaScope sisteman zinemaratutako bigarren filma izan zen, urte berdinean estreinaldian The Robe filmaren ondoren.
Jantzi-diseinu onenaren Oscar Sariaren (Charles LeMaire eta William Travilla) izendapena jaso zuen.

## Argumentua

Oharra: Atal honek istorio osoa edo amaiera argitzen du.
Schatze Page (Lauren Bacall), Loco Dempsey (Betty Grable) eta Pola Debevoise (Marilyn Monroe) aberats batekin ezkontzea amets egiten duten hiru modelo dira. Ametsa betetzeko asmoz, New York hirian luxuzko atiko bat alokatu dute, bertan beren helburua lortzeko egitasmoa prestatzeko. Hiruek gizon aberats bana topatuko dituzte, baina denbora igaro hala maitasuna dirua baino garrantzitsuagoa dela jabetuko dira.

## Aktoreak

* Betty Grable: Loco Dempsey
* Marilyn Monroe: Pola Debevoise
* Lauren Bacall: Schatze Page
* David Wayne: Freddie Denmark
* Rory Calhoun: Eben
* Cameron Mitchell: Tom Brookman
* Alex D'Arcy: J. Stewart Merrill
* Fred Clark: Waldo Brewster
* William Powell: J.D. Hanley

## Kanpo estekak

* IMDBko fitxa irakurgai (Ingelesez)
* Datuak: Q284362
* Multimedia: How to Marry a Millionaire (film) / Q284362